ΓΡΑΠΤΗ ΕΡΩΤΗΣΗ E-2065/99

υποβολή: Umberto Bossi (TDI) προς την Επιτροπή

(12 Νοεμβρίου 1999)

Θέμα: Προτάσεις τροποποίησης της οδηγίας σχετικά με το μέλι που προορίζεται για τη διατροφή του ανθρώπου

Εδώ και μερικά χρόνια, η Επιτροπή συζητεί για τους νέους κοινοτικούς και εξωκοινοτικούς κανόνες εμπορίας για το μέλι, χωρίς να έχει καταλήξει σε κάποιο συγκεκριμένο αποτέλεσμα, και τούτο παρόλο που η ισχύουσα νομοθεσία παρουσιάζει αρκετές ανεπάρκειες σε ό,τι αφορά τον εμπορικό χαρακτηρισμό του προϊόντος. Η τελευταία πρόταση τροποποίησης της σχετικής οδηγίας είναι εξαιρετικά ελλιπής στα βασικά της στοιχεία, δεδομένου ότι δεν ευνοεί την ποιότητα, δεν καθορίζει τις ελάχιστες απαιτήσεις που πρέπει να έχει ένα προϊόν για να λάβει την ονομασία μέλι, δεν προστατεύει τους καταναλωτές από πιθανούς κινδύνους νοθείας ή αλλοίωσης, δεν προβλέπει αυστηρούς κανόνες για το μέλι που προέρχεται από γενετικά τροποποιημένες ουσίες και δεν ευνοεί την κοινοτική παραγωγή και τα προϊόντα με ονομασία προέλευσης. Επιπλέον, δεν θεωρεί καν το μέλι ως σαφώς αγροτικό προϊόν.

Ως εκ τούτου, ερωτάται η Επιτροπή:

1. εάν θεωρεί σκόπιμο, λαμβάνονταςπόψη τη σαφώς αγροτική προέλευση του μελιού, να εμπιστευθεί τις αρμοδιότητες του σχετικού τομέα στη Γενική Διεύθυνση Γεωργίας"

2. εάν θεωρεί σκόπιμο ναπαγάγει το συγκεκριμένο προϊόν σε μια ΚΟΑ που θα διέπεται από σαφείς κανόνες παραγωγής και εμπορίας"

3. εάν θεωρεί σκόπιμο να καθορίσει ελάχιστες ομοιογενείς ποιοτικές απαιτήσεις, προκειμένου ένα προϊόν να μπορεί να λάβει την ονομασία μέλι"

4. εάν θεωρεί σκόπιμο να καθορίσει σαφή κριτήρια που να επιτρέπουν την αναγραφή ειδικών ποιοτικών ενδείξεων"

5. εάν θεωρεί σκόπιμο να θεσπίσει κανόνες, προκειμένου ο καταναλωτής να ενημερώνεται με σαφήνεια για την προέλευση του μελιού, τις ημερομηνίες παρασκευής και λήξης, καθώς και για την ενδεχόμενη παρουσία χημικών ρύπων και γενετικά τροποποιημένων οργανισμών"

6. για ποιους λόγους δεν έχει ακόμη παραχωρηθεί στους ιταλούς παραγωγούς το πιστοποιητικό ειδικών χαρακτηριστικών που απαιτείται για το πλήρες παρθένο μέλι.

Απάντηση του κ. Fischler εξ ονόματος της Επιτροπής

(5 Ιανουαρίου 2000)

Δεδομένης της καταστάσεως του τομέα σε ολόκληρη την Κοινότητα και λαμβάνονταςπόψη ό,τι είναι σήμερα γνωστό σχετικά με τη μελισσοκομία, δεν είναι σκόπιμο να δημιουργηθεί μια νέα οργάνωση της ιδιότυπης αγοράς για το μέλι. Σήμερα, οι αρμοδιότητες στα θέματα της νομοθεσίας της σχετικής με το μέλι μοιράζονται ανάμεσα στη Γενική Διεύθυνση της Γεωργίας, η οποία είναιπεύθυνη για την παραγωγή στον ίδιο βαθμό που είναιπεύθυνη και για τα άλλα γεωργικά προϊόντα, [κανονισμός (ΕΚ) αριθ. 1221/97 του Συμβουλίου(1), περί των γενικών κανόνων εφαρμογής για ενέργειες βελτίωσης της παραγωγής και της εμπορίας του μελιού] και της Γενικής Διεύθυνσης των Επιχειρήσεων που είναι αρμόδια για τη διαχείριση της οδηγίας 74/409/ΕΟΚ του Συμβουλίου(2), περί εναρμονίσεως των νομοθεσιών των κρατών μελών που αφορούν το μέλι, ιδίως όσον αφορά τους κανόνες σύστασης, σήμανσης και ονομασιών του μελιού. Η οδηγία αυτή αποτελεί μέρος του προγράμματος απλούστευσης διαφόρων οδηγιών σχετικών με τα τρόφιμα που αποφασίστηκε από το Ευρωπαϊκό Συμβούλιο του Εδιμβούργου το 1992.

Το 1996, η Επιτροπήπέβαλε πρόταση οδηγίας για την απλούστευση και την αντικατάσταση της οδηγίας 74/409/ΕΟΚ(3). Η πρόταση αυτή οδηγίας, η οποία δεν έχει ακόμη εγκριθεί από το Συμβούλιο, προβλέπει έναν ορισμένο αριθμό κριτηρίων στα οποία πρέπει να ανταποκρίνεται το μέλι για να μπορεί να τίθεται σε εμπορία με την ονομασία αυτή. Άλλωστε, η πρόταση, όπως και η προαναφερθείσα οδηγία, επιτρέπει στους μελισσοκόμους να συμπληρώσουν την ονομασία πώλησης με ενδείξεις σχετικές με την ανθοκομική ή φυτική προέλευση ή την περιφερειακή, τοπική ή τοπογραφική προέλευση. Επιπλέον, ονομασίες μελιού οι οποίες έχουν ιδιότυπο χαρακτήρα μπορούν να προστατεύονται στο πλαίσιο του κανονισμού (ΕΟΚ) αριθ. 2081/92 του Συμβουλίου(4), για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων, ή, στο πλαίσιο του κανονισμού (ΕΟΚ) αριθ. 2082/92 του Συμβουλίου(7), για τις βεβαιώσεις ιδιοτυπίας των γεωργικών προϊόντων και των τροφίμων.

Όσον αφορά τη σήμανση, μετά την γνώμη του Κοινοβουλίου η οποία εκδόθηκε τον Μάιο του 1999, η Επιτροπή αποφάσισε να τροποποιήσει την πρότασή της προκειμένου να καταστήσειποχρεωτική επί της ετικέτας την ένδειξη της προέλευσης του μελιού εφόσον προέρχεται από μια εξωκοινοτική χώρα. Άλλωστε, η πρόταση οδηγίας προβλέπει την εφαρμογή της οδηγίας 79/112/ΕΟΚ του Συμβουλίου(5), περί προσεγγίσεως των νομοθεσιών των κρατών μελών σχετικά με την επισήμανση και την παρουσίαση των τροφίμων, η οποία προβλέπει διατάξεις που αφορούν τις ενδείξεις σχετικά με την επισήμανση των τροφίμων και ειδικότερα με την ένδειξη της ημερομηνίας ισχύος του προϊόντος.

Από την άλλη μεριά, ο κανονισμός (ΕΚ) αριθ. 258/97 του Κοινοβουλίου και του Συμβουλίου(6), σχετικά με τα νέα τρόφιμα και τα νέα συστατικά τροφίμων, προβλέπει συμπληρωματικές ειδικές απαιτήσεις σε θέματα σήμανσης προκειμένου να διασφαλίζεται η κατάλληλη ενημέρωση του τελικού καταναλωτή και, ειδικότερα, όσον αφορά την παρουσία των συστατικών τροφίμων τα οποία παράγονται από οργανισμούς οι οποίοι έχουνποστεί γενετική μετάλλαξη.

Προς το παρόν, η αίτηση καταγραφής της ονομασίας miel vergine integrale (πλήρες παρθένο μέλι) ως βεβαίωση ιδιοτυπίας αποτελεί αντικείμενο συνομιλιών μεταξύ των ιταλικών αρχών και της Επιτροπής, δεδομένου ότι οι τελευταίες πληροφορίες ελήφθησαν τον Οκτώβριο του 1999.

(1) ΕΕ L 173 της 1.7.1997, κανονισμός που τροποποιήθηκε με τον κανονισμό (ΕΚ) αριθ. 2070/98 του Συμβουλίου (ΕΕ L 265 της 30.9.1998).

(2) ΕΕ L 221 της 12.8.1974, οδηγία η οποία τροποποιήθηκε από την πράξη προσχώρησης του 1985.

(3) COM(95)722 τελικό.

(4) ΕΕ L 208 της 24.7.1992, του οποίου ο κανονισμός (ΕΟΚ) αριθ. 2082/92 τροποποιήθηκε από την πράξη προσχώρησης του 1994.

(5) ΕΕ L 33 της 8.3.1979, οδηγία η οποία τροποποιήθηκε τελευταία από την οδηγία 97/4/ΕΚ του Ευρωπαϊκού Κοινοβουλίου και του Συμβουλίου (ΕΕ L 43 της 14.2.1997).

(6) ΕΕ L 43 της 14.2.1997.

(7) ΕΕ L 208 της 24.7.1992, του οποίου ο κανονισμός (ΕΟΚ) αριθ. 2082/92 τροποποιήθηκε από την πράξη προσχώρησης του 1994.